Diari Oficial de la Generalitat Valenciana


Sumari del DOGV 9226, del 30-11-2021 (2021/11860)

RESOLUCIÓ de 29 d'octubre de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'ús, per un termini de trenta anys, de l'immoble situat a l'avinguda de Moixent, número 1, de Moixent, realitzada per l'Ajuntament d'aquest municipi per a destinar-lo a la construcció d'una caseta i una torre de telecomunicacions.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11579


Data del document
:   29-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 d'octubre de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'ús, per un termini de trenta anys, de l'immoble situat a l'avinguda de Moixent, número 1, de Moixent, realitzada per l'Ajuntament d'aquest municipi per a destinar-lo a la construcció d'una caseta i una torre de telecomunicacions. [2021/11301]  
  
L'Ajuntament de Moixent, en la Resolució d'Alcaldia de 24 de juliol de 2020, ratificada en el Ple de 29 de juliol de 2020, va aprovar la cessió d'ús, per termini de trenta anys, a favor de la Generalitat, d'una superfície de 73,50 m² de la parcel·la municipal, qualificada com a sòl urbà dotacional, situada en avinguda de Moixent, 1, amb referència cadastral 1395839UD0610A8436VZ i una superfície total, segons el cadastre, de 1.748 m², per a emplaçar un centre de telecomunicacions amb els equips radioelèctrics necessaris.  
La Direcció General de Tecnologies de la Informació i les Comunicacions, en escrit de 6 d'octubre de 2021, ha proposat l'acceptació de la cessió.  
La cessió s'efectua a l'empara del que es disposa en l'article 37 de la Llei 14/2003, de 10 d'abril, de patrimoni de la Generalitat i la disposició addicional onzena de la llei esmentada que regula la mutació demanial.  
Segons aquest article 37 «Les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre'ls la titularitat d'aquestes quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003, de patrimoni de la Generalitat, estableix al punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de l'esmentada Llei 14/2003 indica que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic de telecomunicacions i adscrit a la Conselleria d'Hisenda i Model Econòmic, a la qual correspon l'administració, defensa i conservació d'aquest.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta mitjançant mutació demanial de l'ús, per termini de trenta anys, realitzada per l'Ajuntament de Moixent, d'una superfície de 73,50 m² de la parcel·la municipal situada en l'avinguda de Moixent, 1.  
La parcel·la cedida se situa dins de la finca propietat de l'Ajuntament amb referència cadastral 8952853LZ3236L1405MQ amb una superfície total segons el cadastre de 1.748 m².  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió del bé realitzada per l'Ajuntament de Moixent queda condicionada a destinar l'immoble a un centre de telecomunicacions amb els equips radioelèctrics necessaris, així com al que es disposa en l'apartat dos, tres i quatre de la Resolució de l'Ajuntament de Moixent de data 24 de juliol de 2020.  
  
Tercer  
El dret d'ús sobre l'immoble haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic de telecomunicacions i adscrit a la Conselleria d'Hisenda i Model Econòmic a la qual correspon les competències demanials sobre aquest, incloses l'administració, defensa i conservació d'aquest.  
  
Quart  
Notificar aquesta resolució a l'ajuntament cedent, així com a la Direcció General de Tecnologies de la Informació i les Comunicacions, i procedir a publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
València, 29 d'octubre de 2021.- El conseller d'Hisenda i Model Econòmic: Vicent Soler i Marco.